text: Fartkontrol udløste fire klip
  14 februar 2014 kl. 14.05
  Politiet lavede i dag hastighedskontroller i Aabenraa og Esbjerg. Fire bilister fik et klip i kørekortet.
  På Flensborgvej ved Sdr. Hostrup nær Aabenraa blev 543 biler målt.
  Otte kørte så stærkt, at de får en bøde. Højeste hastighed blev målt til 105 km/t.
  På Vestre Lufthavnsvej i Esbjerg blev 260 biler målt. 
  13 kørte for stærkt og fire fik klip i kørekortet. Højeste hastighed var på 86 km/t. Der må højst køres 60 km/t på stedet.
  